इंटरनेशनल रियलटी शो में भारतीयों ने मनवाया अपना लोहा, गौर गोपाल दास ने कहा-आप विजेता हैं  
अमेरिकाज गॉट टैलेंट में 'वी अनबीटेबल' में दिखाया कमाल
शो में मिला गोल्डन बजर
मुंबई का है ये डांस ग्रुप
भारत का डांस ग्रुप 'वी अनबीटेबल (V Unbeatable)' अमेरिकाज गॉट टैलेंट में अपने जलवे बिखेर रहा है. मुंबई के इस डांस ग्रुप ने अपनी परफॉर्मेंस से जज के साथ-साथ दर्शकों को भी चौंका दिया है. हाल ही में टीम 'वी अनबीटेबल (V Unbeatable)' का वीडियो सोशल मिडिया पर खूब वायरल हो रहा है. इस वीडियो में V Unbeatable स्टेज पर अपनी खतरनाक एक्रोबेटिक्स डांस स्टंट से आग लगाते नजर आ रहे हैं. उनकी परफॉर्मेंस को देखकर जज भी हैरान रह जाते हैं. जज उनकी परफॉर्मेंस से इतना इम्प्रेस हो जाते हैं कि उनके लिए गोल्डन बजर दबा देते हैं. सोशल मीडिया पर डांस ग्रुप का ये वीडियो काफी वायरल हो रहा है. इस वीडियो में ये टीम रणवीर सिंह (Ranveer Singh) के गाने 'ततड़-ततड़' पर डांस करते नजर आ रहे हैं.  

वायरल हो रहे इस वीडियो को फेमस मोटिवेशनल स्पीकर गौर गोपाल दास (Gaur Gopal Das) ने अपने फेसबुक पेज के जरिए शेयर किया है. गौर गोपाल दास  ने V Unbeatable के वीडियो को शेयर करते हुए लिखा, 'आप सही में अपराजित डांस ग्रुप हैं. इसकी वजह है आप सभी एक साथ हैं. क्योंकि आपकी एकजुटता, आपकी टीम की भावना और सबसे बड़ा पहलू- विकास को गर्व करने के लिए अपना डांस समर्पित करना. आपको गोल्डन बजर पाने के लिए बहुत शुभकामनाएं. हम भारतीय खासकर मुंबईवासी आप पर बहुत गर्व करते हैं.' 
Proud moment @v.unbeatable_official_india AMERICAS GOT TALENT#JUDGE CUT#V UNBEATABLE#Golden buzzer# MOMENT # lots more to come # stay tune
A post shared by  D (@dharmesh0011) on Jul 24, 2019 at 10:16pm PDT